贏完從練600W 希斯谷夜再飲一杯
2024年05月07日 15:30
東網電視
更多新聞短片
第2場四班1200米「飲杯」今次轉爭谷草。
希斯今季已取得41場頭馬，剛戰沙田日賽憑「寶麗生輝」贏得在港從練第600W，練者也直言自己冇計算過即將取得呢個成就，知道之後當然都好開心。今期希斯大舉出擊，頭8場賽事均有正選馬上陣，當中最受矚目，當然係列陣第2場四班1200米嘅「飲杯」。此駒初出一仗喺潘頓胯下贏半個馬位，表現亮眼，但其後兩仗表現平平。
今次希斯就將「飲杯」轉場至谷草出戰，練者解釋，今次安排「飲杯」轉場係因為睇到佢谷閘試得好，而潘頓亦好熱衷提議將「飲杯」轉至窄場出戰，所以都接受建議安排此駒轉爭谷草，不過希斯坦言，當見到「飲杯」排11檔起步嗰陣都呆咗，因為呢個檔位的確唔好跑，亦都有顧慮。
希斯仲話，相信「飲杯」唔會係一匹四班馬，長遠而言，此駒應跑1400米至1600米更合腳法，不過佢只係3歲仲後生，上次1000米都跑得唔錯，希望今次都可以克服到外檔啦。